
 Z A P I S N I K
22. sjednice Vijeća Mjesnog odbora Klaka,
održane 27. ožujka 2023.
u prostoru objekta mjesne samouprave, Zdenka Škreba 3, 
s početkom u 18,00 sati
NAZOČNI ČLANOVI VIJEĆA: Toma Kukoč, Petra Horvat, Nada Dominić Netz, Marko Ivandić, Lidija Katalinić Špoljarić, Antonio Berišić, Saša Neuberg, Hrvoje Telišman
NENAZOČNI ČLANOVI: Domagoj Cindrić

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 21. sjednice Vijeća, održane 13. veljače 2023. bez izmjena.
Na prijedlog predsjednika Vijeće jednoglasno utvrđuje dopunu dnevnoga reda:

1. Utrošak sredstava s pozicije „Ostali nespomenuti rashodi“ – donošenje zaključka
2. Prijedlog za postavljanje košarica za sitni otpad – donošenje zaključka
D N E V N I   R E D:
1. Prijedlog za postavljanje uzdignutih ploha za smirivanje prometa u Aleji tišine – donošenje zaključka  
2. Prijedlog za sadnju stabala u Dankovečkoj ulici kod k.br. 9 – donošenje zaključka
3. Zahtjevi za povremeno korištenje prostora mjesne samouprave, Zdenka Škreba 3, za potrebe: 
    a) Pčelarske udruge „Propolis“

    b) Domovinskog pokreta – donošenje zaključka

4. Utrošak sredstava s pozicije „Ostali nespomenuti rashodi“ – donošenje zaključka
5.  Prijedlog za postavljanje košarica za sitni otpad – donošenje zaključka
6. Pitanja, prijedlozi i obavijesti.
Ad 1.  Prijedlog za postavljanje uzdignutih ploha za smirivanje prometa u Aleji tišine
 Članovi Vijeća primili su pisani materijal uz poziv.

 Nakon provedene rasprave u kojoj sudjeluju svi članovi Vijeća, Vijeće jednoglasno, donosi
ZAKLJUČAK
o prijedlogu za postavljanje uzdignutih ploha za smirivanje prometa u Aleji tišine
I. Vijeće zahtjeva izvođenje tehničkog rješenja usporavanja prometa u Aleji tišine.
II. Vijeće napominje da u Prometnom elaboratu tvrtke Vedra inženjering: „POBOLJŠANJE FUNKCIONIRANJA PROMETA NA PODRUČJU MJESNOG ODBORA KLAKA” postoji rješenje za usporavanje prometa postavom pješačkog prijelaza, uz znakove za smanjenje brzine. 
Ad 2.  Prijedlog za sadnju stabala u Dankovečkoj ulici kod k.br. 9

 Članovi Vijeća primili su pisani materijal uz poziv.

 Nakon provedene rasprave u kojoj sudjeluju svi članovi Vijeća, Vijeće jednoglasno, donosi:

ZAKLJUČAK
o prijedlogu za sadnju stabala u Dankovečkoj ulici kod k.br. 9

I. Vijeće se slaže s prijedlogom obnove dva stabla u Dankovečkoj ulici ispred k.br. 9. 
Prvo stablo je odrezano u visini 1,5 m od poda, drugo, sjeverno od prvog, više ne postoji, a nalazilo se na prostoru terase tamošnjeg ugostiteljskog objekta.

II.  Vijeće također predlaže produženje postojećeg drvoreda koji se nalazi uz Dankovečku   
ulicu, od k. br. 7 prema k.br. 9.
Ad 3.
Zahtjev za povremeno korištenje prostora mjesne samouprave, Zdenka Škreba 3, za potrebe  a) Pčelarske udruge „Propolis“, b) Domovinskog pokreta
Članovi Vijeća primili su pisani materijal uz poziv.

Vijeće većinom glasova donosi

ZAKLJUČAK
o davanju na povremeno korištenje prostora mjesne samouprave
I. Vijeće Mjesnog odbora  Klaka odobrava povremeno korištenje prostora u objektu mjesne samouprave Klaka, Zdenka Škreba 3, za potrebe:
1.  Pčelarske udruge „Propolis“ četvrtkom od 18,00 do 20,00 sati.
2. Domovinskog pokreta prvi i treći ponedjeljak od 19,00 do 21,00 sat.
Ad 4. Utrošak sredstava s pozicije „Ostali nespomenuti rashodi poslovanja“ 
 Članovi Vijeća primili su pisani materijal uz poziv.

 Nakon provedene rasprave u kojoj sudjeluju svi članovi Vijeća, Vijeće jednoglasno, donosi

Z A K LJ U Č A K

o odobrenju korištenja sredstava s pozicije „Ostali nespomenuti rashodi poslovanja“

1. Vijeće odobrava korištenje sredstava iz Razdjela Proračuna Grada Zagreba 0502 Pozicije 291-3299 „Ostali nespomenuti rashodi poslovanja“ Vijeća Mjesnog odbora Klaka u svrhu nabave uredskog materijala, papirnate konfekcije, cvjetnog aranžmana i lampiona, za potrebe Vijeća Mjesnog odbora Klaka.
2.
Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 5. Prijedlog za postavljanje košarica za sitni otpad
Predsjednik usmeno informira članove Vijeća 
Nakon provedene rasprave u kojoj sudjeluju svi članovi Vijeća, Vijeće jednoglasno, donosi

ZAKLJUČAK
o  prijedlogu za postavljanje košarica za sitni otpad
Vijeće Mjesnog odbora Klaka predlaže postavljanje tri košarice za sitni otpad na potezu od križanja Aleje Blaža Jurišića i Ulice križnog puta do križanja s Dankovečkom ulicom i nadalje do ulice Dubrava.
Budući da nitko više ne traži riječ, predsjednik zaključuje sjednicu.

Završeno u 19,00 sati.

KLASA: 024-08/23-003/630
URBROJ: 251-13-11-5/010-23-2
Zagreb, 27. ožujka 2023.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 





















Toma Kukoč

